《祖孝子求母诗》
元代·元明善

冷月酸风夜，长年闻哭声。母今犹在隶，儿亦欲无生。

岐路固多阻，人神孚至情。相逢还细认，悲喜此时并。

作者简介：（1269—1322）大名清河人，字复初。诸经皆有师法，尤深于《春秋》。早年游吴中，以荐为安丰、建康两学正。辟掾行枢密院，佥院事董士选待之若宾左。仁宗即位，升翰林直学士。诏以蒙古文节译《尚书》有关政要者。延祐二年，始会试天下进士，首充考试官；廷试，又为读卷官。所取士后多为名臣。累官翰林学士，卒谥文敏。早岁以文章自豪，出入秦、汉间，晚益精诣。有《清河集》